AQSh qo‘shinini Iroqdan olib chiqib ketishni rejalashtirmayapti

AQSh harbiylarini Iroqda qoldirishni rejalashtirmoqda. Bu haqda Pentagonning rasmiy vakili Jonatan Hoffmanning so‘zlariga asoslanib, “Kommersant” xabar berdi.

Yanvar avvalida Iroq parlamenti mamlakatda xorijiy mamlakatlar harbiylari bo‘lmasligini yoqlab ovoz bergan.
Pentagonning fikricha, Amerika harbiylarining mamlakatda bo‘lishi “Iroq xalqi farovonligiga xizmat qiladi”.
Hoffmanning qayd etishicha, Amerika harbiylari Iroq tomoni bilan har kuni mamlakatda antiterror operatsiyalarni boshlashni muhokama qilmoqda.
Pentagon rasmiy vakilining so‘zlariga ko‘ra AQSh “rivojlanayotgan va suveren Iroq uchun do‘st hamda sherik” bo‘lishni istaydi.
“Hozirgi vaqtda AQSh harbiylari Iroqdan chiqib ketishni rejalashtirmayapti”, — deya qo‘shimcha qildi Hoffman.